Malaita Log of Claims hem idea blong DCGA Gavman
Kam kasem long disfala aftanun, Premier blong Malaita Daniel Suidani hem se Provincial Gavman blong hem hem no getem eni aknowledgement or toktok from nasinol gavman iet long disfala log of claims wea MARA gavman blong hem hem givim go long gavman last wik.
Premier Suidani hem se Office blong Praem Minista seleva nao hem askem provincial gavman blong hem fo givim go olketa development issius and konsen blong olketa pipol blong Malaita.
So hem se, long taem blong 2nd Appointed Day selebresen long Auki long namba 15 long August, hem handim signed copy blong disfala Log of Claims blong Province we hem garem 16 fala points, go long Permanent Secretary, Peter Mae.blong Ministry blong Traditional Governance, Peace and Ecclesiastical Affairs.
Premier Suidani hem apil long olketa pipol blong Malaita long provins, Honiara and everiwea long kantri fo mas stap kwaet and gohet wetem oun bisnis blong olketa taem nasinol gavman hem lukluk long olketa claims blong olketa an givim ansa baek insaet 28 days.
eng_Latn tpi_Latn tpi_Latn eng_Latn tpi_Latn